Madoera Stoomtram Maatschappij

**Madoera Stoomtram Maatschappij, N.V. (MdrSM)** iyâ arèya sala sèttong bâsèro seppur è Hinḍia Bâlândhâ sè èpa'addhek è Madhurâ. Bâsèro rèya nyaḍiyâ'aghi angko'an trèm owap sè aladhini maghârsarè Madhurâ klabân katompa'an pènonjhângnga akadhi kapal feri ḍâri Bhângkalan bân Songennep.

## Sajhârâ
Èpa'addhek è taon 1897, bâsèro rèya ella ollè èdhi ka'angghuy aghârâp palèbâdhânna seppur è Madhurâ sè jhâuna 150 km. Palèbâdhânna rèya nyambhungngaghi Tapsiyun Kamal è Bhângkalan bân Tapsiyun Kalianget è Songennep mènangka tapsiyun akhèr. È taon 1901, empa' kabhupatèn è Madhurâ ella tasambhung bi' palèbâdhânna MdrSM. Ghi' aghârâp, MdrSM tèbâs pan-brâmpan bâgiyân ènga' è tabel è bâbâ rèya:

Ka'angghuy nonjhâng paladhinan, MdrSM aghâbây katompa'an terrosan kèya, akadhi kapal feri tojjhuwân ka Sorbhâjâ bân Panaroghân. È Sorbhâjâ, bâḍâ Tapsiyun Ujung è plèsèr Songay Kalimas è Ujung, Semampir, Sorbhâjâ anḍi'na OJS sè èkaghâbây mènangka kennengngan transit ḍâri ladhinan katompa'an terrosan arèya. Dhinèng è Panaroghân bâḍâ Palabbhuwân Panaroghân mènangka kennengngan transit sè nyambung kèya ka Tapsiyun Panaroghân Palabbhuwân anḍi'na SS.

## Ḍaftar taratasan
È bâbâ rèya ḍaftar taratasan sè tapak èkalako bi' MdrSM:

* Kamalpier–Kwanyar lèbât Sukolilo
* Kamalpier–Kwanyar lèbât Bhângkalan
* Kwanyar–Kalianget

## Armaḍa
Ka'angghuy nonjhâng sistem, èpaḍâteng lokomotif trèm owap ḍâri Hartmann, Jerman, ghâbâyân taon 1897-1898 sè ḍâgghi' èberri' nomer C31 è jhâman Jeppang. Salaènna rowa, MdrSM anḍi' kèya armaḍâ lokomotif trèm owap ḍâri Hohenzollern.

## Panotobhân
*Buku Jarak* sè èyangghit bi' DKA è taon 1950 pèra' nolès jhâ' bâḍa palèbâdhân Kamal–Pamekkasân bân Kamal–Bhângkalan. Palèbâdhân Tanah Merah–Kwanyar bân Pamekkasân–Kalianget ètotop è taon 1936-1937 amarghâ MdrSM ta' ollè bhâthè ḍâri palèbâdhân ghellâ'. Palèbâdhân Kalianget–Pamekkasân èbhungkar bi' Jeppang ghâbây kapentingan perrang.

Ra-kèra è taon 1980 PJKA molaè tèbâs rogi polana kala moso mobil anḍi'na maghârsarè bân angko'an omom, mangkana PJKA notop kabbhi palèbâdhân è Madhurâ è taon 1984. Makke palèbâdhân arèya ètotop taon 1984, bhângonna ella ta' sakabbhina èyangghuy sajjhek 1987. Tapak èpajhâlân ebbis bhâne (*feeder*) sè èsaḍiyâ'aghi PJKA è Madhurâ, tapè nasippa ta' èkataowè.

## Èyoḍi'aghina polè
Mènorot Perpres No. 80 Taon 2019, palèbâdhân seppur arèya tarèkana bhâkal èyaktifaghina polè. Pangaktifan arèya ètarèka'aghi molaè ḍâri Kamal–Songennep bhâi ta' ḍâpa' ka Kalianget. Pangaktifan arèya tojjhuwâna ka'angghuy nonjhang pamarata'an bân palekkasan ghârâbhân è eddhi'na wilayah Gerbhângkertososila (Gresik, Bhângkalan, Mojokerto, Sorbhâjâ, Siḍoarjo, bân Lamongan).

## Teppas foto

COLLECTIE TROPENMUSEUM Halteplaats van de trein van de Madoera Stoomtram Maatschappij TMnr 10014048 (cropped).jpg|Seppur ambu è haltè anḍi'na MSM.
COLLECTIE TROPENMUSEUM Klein gezelschap op station Kamal-Pier van de Madoera Stoomtram Maatschappij TMnr 60028883.jpg|Ropa aḍâ'ânna Tapsiyun Kamal.
COLLECTIE TROPENMUSEUM Een spoorbrug van de Madoera Stoomtram Maatschappij over de Sampang-rivier Madoera TMnr 10007514.jpg|Jâmbâdhân seppur è Songay Sampang.
Madoera Stoomtram Maatschappij (23-lintasankeretaapikalianget).jpg|Sala sèttong palèbâdhân seppur MdrSM.
26-KeretaApi - Madoera Stoomtram Maatschappij.jpg|Sèttong Lokomotif MdrSM lèbât.
Madoera Stoomtram Maatschappij (25-JaringanrelMadurajamanBelandakemungkinaniniantaraTorjun-Sampang).jpg|Bhilughân errèl seppur MdrSM.
Madoera Stoomtram Maatschappij - Drukte in de werkplaats te Kamal.jpg|Ḍepo Kamal sè ghi' èkalako bilâna.
Madoera Stoomtram Maatschappij (24-LokoC3117yanglewatdiTelang-Bangkalansekitar1969).jpg|Lokomotif C3117 sè alako è errèl Telang–Bhângkalan.
Madoera Stoomtram Maatschappij, 1 oktober 1904, Preferent aandeel, f 1000,00.jpg|Sorat obligasi MdrSM.


Bhângsa:Bâsèro Bâlândhâ
Bhângsa:Hinḍia Bâlândhâ
Bhângsa:Madhurâ
Bhângsa:Seppur